钦定古今图书集成/明伦汇编/官常典/第291卷 > 孙桓
## 钦定古今图书集成/明伦汇编/官常典/第291卷 > 孙桓

按《吴志》本传：“桓字叔武，河之子也。年二十五，拜安东
中郎将，与陆逊共拒刘备。备军众甚盛，弥山盈谷，桓
投刀奋命，与逊戮力，备遂败走，桓斩上兜道，截其径，
要备逾山越险，仅乃得免。忿恚叹曰：‘吾昔初至京城，
桓尚小儿，而今迫孤，乃至此也’！桓以功拜建武将军，
封丹徒侯，下督牛渚，作横江坞，会卒。”